The Moon Embracing The Sun

The Moon Embracing The Sun utawi The Moon That Embraces The Sun inggih punika drama saking Koréa Selatan warsa 2012 sané kapraginain olih Kim Soo-hyun, Han Ga-in, Jung Il-woo, miwah Kim Min-seo. Wenten duang dasa episode ring drama puniki tur kasiarang olih MBC mawit tanggal 4 Januari kantos 15 Maret 2012. Drama puniki prasida ngamolihang kalih penghargaan Drama Terbaik, inggih punika saking Baeksang Arts Awards (2012) sané kaping 48 miwah saking MBC Drama Awards (2012). Carita ring drama puniki kaambil saking novel mamurda The Moon Embracing The Sun sané karipta olih Jung Eun-gwol. Sane kacritayang ring drama puniki inggih punika indik kapitresnan Raja Joseon (fiksi) sareng Pramiswari dané sané kasedayang antuk guna.

 Reringkesan 
Heo Yeon-woo sané mayusa telulas tiban kapilih dados Putri Mahkota Joseon. Putri Mahkota puniki sané pacang dados pramiswari Putra Mahkota Joseon sané mawasta Lee Hwon. Heo Yeon-woo sareng Lee Hwon saling tresna tur sampun matunangan. Makakalih nenten prasida majangkepan saantukan sadurung upacara pawiwahan, Heo Yeon-woo sungkan tur katundung. Sungkan dané punika saantukan guna saking balian mawasta Jang Nok-young sané katunden olih Ibu Suri. Putri Mahkota raris kagentosin olih Yoon Bo-kyung antuk pituduh Ibu Suri. Wusan katundung, Heo Yeon-woo sané sungkan nenten mrasidayang kenak. Heo Yeon-woo seda wusan kaicen tamba saking Jang Nok-young. Sesampunne mapendem, Heo Yeon-woo kaangkid tur katulungin malih olih Jang Nok-young, sakewanten kulawargan dané nenten wénten uning. Sami ngaden Heo Yeon-woo sampun seda. Heo Yeon-Woo prasida urip malih nanging nenten eling napi-napi. Irika raris kaduduk kaanggén pianak olih Jang Nok-young.

Kutus tiban sampun lintang, Heo Yeon-woo sané dados pianakne Jang Nok-young sampun magentos adan dados Wol. Wol kari nenten eling ring kulawarga miwah ring ragane dugas alit. Sakewanten kulawarga dané nenten prasida ngengsapang dané, punika taler Lee Hwon. Yadiastun sampun madué pramiswari inggih punika Yoon Bo-kyung, nanging Lee Hwon nenten tresna tur kari eling ring Heo Yeon-woo. Heo Yeon-woo taler katresnain olih rakanne Lee Hwon inggih punika Yang Myung.  Pamuputne Lee Hwon prasida kacunduk malih sareng Heo Yeon-woo sané sampun magentos adan dados Wol. Wol taler mrasidayang dados pramiswari Lee Hwon ngentosin Yoon Bo-kyung.

 Pragina 
 Pragina Utama 
 Kim Soo-hyun pinaka Lee Hwon
 Yeo Jin-goo pinaka Lee Hwon daweg alit
 Han Ga-in pinaka Wol utawi Heo Yeon-woo
 Kim Yoo-jung pinaka Heo Yeon-woo daweg alit
 Jung Il-woo pinaka Yang Myung
 Lee Tae-ri pinaka Yang Myung daweg alit
 Kim Min-seo pinaka Yoon Bo-kyung 
 Kim So-hyun pinaka Yoon Bo-kyung daweg alit

 Pragina Lianan 

 Song Jae-hee pinaka Heo Yeom
 Im Si-wan pinaka Heo Yeom daweg alit
 Song Jaerim pinaka Woon
 Lee Won-Geun pinaka Woon daweg alit
 Nam Bo-ra pinaka Putri Minhwa
 Jin Ji-hee pinaka Putri Minhwa daweg alit
 Yoon Seung-ah pinaka Sul
 Seo Ji-hee pinaka Sul daweg alit
 Bae Noo-ri pinaka Jan Sil
 Jo Min-ah pinaka Jan Sil daweg alit
 Ahn Nae-sang pinaka Raja Sungjo
 Kim Sun-kyung pinaka Ratu Han
Kim Young-ae pinaka Ibu Suri
 Jeon Mi-sun pinaka Jang Nok-young
Kim Eung-soo pinaka Yoon Dae-hyung

 Pustaka